**TERMENI DE REFERINŢĂ**

Consultant Comunicare

1. **Informații generale despre proiect**

Centrul pentru Politici și Analize în Sănătate (Centrul PAS) este o organizație regională, neguvernamentală, independentă şi non-profit din Moldova, cu angajați profesionişti şi înalt calificați ce activează în domeniul sănătății și protecție socială pe parcursul multor ani.

Centrul PAS, în colaborare cu Ministerul Sănătății, Ministerul Muncii, Protecției Sociale și Familiei, Organizația Mondială a Sănătății, USMF “Nicolae Testemițanu”, Școala de Management în Sănătatea Publică, autoritățile publice locale, ONG-uri locale și alți parteneri naționali și internaţionali, implementează cu succes programe de sănătate; dezvoltă capacități în domeniile de control al HIV/SIDA, tuberculozei, hepatitelor virale B şi C și altor maladii sociale; elaborează şi implementează studii şi cercetări în domeniul sănătății publice; elaborează și implementează campanii de comunicare și elaborează, aprobă, multiplică şi distribuie diferite materiale informaţionale şi ghiduri. Aceste proiecte sunt finanțate de Fondul Global pentru combaterea SIDA, Tuberculozei şi Malariei, Banca Mondială, Comisia Europeană, Fundaţia Soros-Moldova, UNICEF Moldova, Agenţia Elveţiană de Dezvoltare, Fondul pentru Dezvoltare Socială al Japoniei, Bloomberg Philanthropies (Campaign for Tobacco - Free Kids și Tobacco - Free Kids Action Fund) şi alţii. Centrul PAS a fost desemnat şi aprobat în calitate de Recipient Principal al granturilor Fondului Global pe domeniile controlului HIV/SIDA și tuberculozei.

Activitatea regională a Centrului PAS include transformarea sectorului sănătății orientat spre pacient în 11 țări din Europa de Est și din Asia centrală: Armenia, Azerbaidjan, Belarus, Georgia, Kazahstan, Kârgâzstan, Republica Moldova, Tadjikistan, Turkmenistan, Ucraina și Uzbekistan.

Centrul PAS deține platforma E-Sanatate.MD ce cuprinde portalul de știri "Sanatate Info" ce este un spațiu deschis pentru dezbateri publice în domeniul sănătății, fiind accesibile pentru toate opiniile și problemele societății în Republica Moldova. "Sanatate Info" păstrează integritatea și independența editorială față de orice fel de interese, presiuni politice, comerciale, precum și beneficii personale.

1. **Obiectivul serviciilor**

Obiectivul serviciilor constă în asigurarea vizibilității și să promovării proiectelor gestionate și implementate de către Centrul PAS.

1. **Scopul serviciilor**

Coordonatorul media va fi contractat pentru:

* Participă la elaborarea și implementarea Strategiei de comunicare și a planului media în cadrul Centrului PAS.
* Scrie/traduce comunicate, știri, interviuri, reportaje, etc ce țin de activitatea Centrului PAS.
* Elaborează sumare de știri periodice ( o dată la 3 luni)
* Organizează şi participă la evenimentele de presă, campanii, stabilește mesaje cheie, etc.
* Elaborează şi distribuie materiale de presă;
* Monitorizează modul de reflectare în presă a activităților Centrului PAS;
* Realizează rapoarte privind implementarea Strategiei de comunicare și a Planului media;
* Menține și dezvoltă relația cu reprezentanții mass-media
* Administrează şi arhivează materialele de presă /contactele media;
* Participă la organizarea evenimentelor publice, ședințe cu factori de decizie, seminare, traininguri organizate sau în care sunt implicați experții Centrului PAS;
* Este în permanență în contact cu experții Centrului PAS și cunoaște activitățile acestuia.
* Participă la planificarea, elaborarea şi distribuirea publicațiilor, rapoartelor, materialelor promoționale şi informaționale (broșuri, bannere, pliante, etc.);
* Participă la administrarea paginii web a Centrului PAS şi a conturilor din rețelele sociale;
* Alte responsabilități relevante.

Consultantului i se solicită să presteze serviciile luând în considerare principiul economiei şi eficienţei şi să ofere nivelul etic şi profesional cel mai ridicat.

1. **Cerințele de calificare și baza de evaluare (criterii de evaluare)**
2. Experiența generală (20 puncte):

* Studii universitare în domeniul jurnalisticii, comunicării, relaţiilor publice, multimediei sau altor domenii aferente;
* Minim 2 ani de experienţă în domeniul relevant activităţilor;

1. Corespunderea pentru sarcină (40 puncte):

* Experienţă în realizarea materialelor media de promovare și comunicare pe teme sociale din domeniul sănătății, educației, muncii, drepturile omului, etc.;
* Experienţă în campanii naţionale de comunicare, în domeniul sănătăţii va fi un avantaj;

1. Limba și experiența relevată (40 puncte):

* Cunoaștere excelentă a limbii române și la nivel avansat a limbilor engleză și rusă.
* Abilităţi excelente de scriere, redactare şi coordonare, de interacţiune şi comunicare, de lucru în echipă, de comunicare eficientă şi stabilire bună a relaţiilor de lucru cu oamenii din jur;
* Cunoaşterea calculatorului în funcţie de domeniul de activitate și a echipamentelor de birou.
* Cunoştinţe şi abilităţi de gestionare a paginilor web şi a reţelelor sociale;
* Responsabilitate și punctualitate;
* Abilităţi de lucru independent şi în echipă, într-un mediu dinamic şi în termeni restrânși de timp;

1. **Durata prestării serviciilor și timpul estimativ utilizat**

Perioada estimată a serviciilor va fi de 3 luni iar în funcție de performanțe specialistului și sub rezerva duratei de viață a programelor, contractul poate fi reînnoit pentru următoarea perioadă. Specialistul va lucra zi ne-plină (4 ore pe zi) în Centrul PAS, echipamente adecvate vor fi furnizate pentru a efectua / activitatea.

Consultant Comunicare va activa în incinta Centrului PAS cu o durata deplină a programului de muncă, asigurându-i-se condiții de muncă echitabile.